URRUZUNO URRESTI (EH Bildu, 2013-10-31):
Eskerrik asko, mahaiburu andrea. Egun on guztioi.
Gure bozka legez besteko honen aurrean kontrako izango da eta ez bertan planteatzen diren helburuen kontra gaudelako. Bertan hitz egiten da erakundearen, hau da EITBren profesionalizazioaz, pluraltasunaz, independentziaz eta uste dut hemen gaudenon inor ez dagoela horren kontra.
Ados gaude ere legez besteko horrek nolabait iradokitzen duenarekin, hau da, egungo Administrazio Kontseiluak ez dituela bermatzen aipatu diren helburu horiek. Ados gaude ere EITBko Administrazio Kontseilua neutrala eta plurala izan behar duenez eta hori oso ondo dago. Ikusten ez duguna da nolabait UPyDk planteatzen duen bidea hori gainditzeko, horrekin nahikoa denik.
Zentzu horretan esan beharra dago, momentu honetan EITBko Administrazio Kontseiluan Euskal Herria Bildu dela talde bakarra bertan parlamentaririk ez duena, uste izan dugulako, batez ere hori, inportantea dela Administrazio Kontseilu hori hemen errepikatzen diren eztabaidetatik pixka bat babestea, aislatzea eta eremu hori alderdi politikoen interesetatik pixka bat aldentzea.
Eta momentu honetan, Euskal Herria Bildu da bertan ordezkaritza edukitzeko eskubidea izanez, ez baina zuk ez duzu, ez baina zu momentuz...
UPyDk, nik dakidanez ez dauka Administrazio Kontseiluan egoteko aukerarik, momentuz.
Euskal Herria Bilduk lau ordezkari izateko eskubidea du eta uste izan du hobeto dela parlamentariak baino, komunikazio arloan, sektore horretan adituak diren unibertsitateko jendeari leku eman. Ba uste dugulako batez ere hori, alderdiek beren diskurtsoak errepikatzeko eta beren zilborrari begira jarraitzeko eremua izateari utzi egin behar diola Administrazio Kontseiluak.
Urrutira joan gabe, egun hauetan izan dugu halako gertaera tamalgarri bat non egun batean zuzendari orokorrak erabaki baten berri ematen duen eta handik bizpahiru egunetara erabakia aldatzen duen alderdi politikoek hala eskatu diotelako.
Alderdi politiko konkretu batzuek hala eskatu diotelako eta gure galdera hori da, halako jarrerek, halako gertaerek zein kategoria ematen diote eta berriro diot, independientea, plurala, neutrala, objetiboa eta abar, eta abar, eta abar izan behar den ente bati?
Guretzat oso larria izan da gertatu izan dena, baina era berean erakusle argia ere bada, batzuek ente horretaz egiten duten erabilerarena, erabat lausotu egiten dutelako bakoitzaren mugak non dauden. Erabat lausotu egiten dutelako non hasi eta non bukatzen diren bakoitzaren zeregin eta funtzioak: Administrazio Kontseiluarenak, Legebiltzarrarenak, alderdi politikoenak, eta abar, eta abar.
Orduan Maneiro jauna, uste dugu arazoa sakonagoa dela Administrazio Kontseiluko kideen hautaketa hutsarekin konpontzeraino bestekoa baino askoz sakonagoa dela daukagun arazoa.
Orduan, hori da daukaguna eta uste dugu, eta guk hemendik pixka bat apelatu nahi dugu alderdi politiko ezberdinoi, lehenik eta behin uste dugu mentalitatea dela, bakoitzaren mentalitatea dela aldatu beharrekoa eta zertarako behar dugun telebista irrati publiko bat.
Baina mentalitatea aldi berean aldatzea zaila denez, Euskal Herria Bilduk gaur hemen proposatzen duena legea aldatzea da.
Lehenik eta behin, EITBren legea...
...zaila denez, EH Bilduk gaur hemen proposatzen duena legea aldatzea da. Lehenik eta behin, EITBren Legea eguneratzeko beharra ekartzen dugu hona eta, bigarrenik, ikus-entzunezkoen lege baten sorrera da planteatzen duguna.
Katalunian daukagu eredurik gertuenekoa, 1983ko Ikus-entzunezkoen Legea, 2005ean lege-bidez berritua izan zena eta ostean ere moldaketa gehiago izan dituena. Hemen ez, hemen oraindik 1982ko Legeari atzekiz gaude gauden egoeran.
"El pluralismo en la comunicación audiovisual requiere la diversidad a la prestación de los servicios de comunicación audiovisual y, por tanto, la existencia de una pluralidad de prestadores autónomos que pongan a la disposición del público una oferta de contenidos audiovisuales diversa". Hori da, adibidez, Kataluniako Ikus-entzunezkoaren Legearen artikuluetako batek esaten duena eta gaur hona UPyDk ekarritako gaiaren gakoari oso ondo heltzen dion artikulu bat da.
Horretara jo behar dugula uste dugu herri honetan ere. Horrekin batera, ikus-entzunezkoen euskal kontseilua eratu behar dela uste dugu, izaera aholkularia, baina baita erabakitzailea ere izango duena, programazioaren objetibotasuna eta gardentasuna bermatuko lukeena, gizarte erreferente bihurtzeraino, euskal gizartearen beharretara egokitutako tresna litzatekeena, telebistak, irratiak, tokikoak barne, benetan informazio, formazio eta entretenimendu hedabideak izan daitezen.
Zeregin horretan, EITBk, Euskal Herriko ikus-entzunezko panoraman eragile nagusiena den heinean, erantzukizun handia duen arren, beharrezkoa ikusten dugu ikus-entzunezkoen sistema osoa arautuko duen erakunde publikoa sortzea. Beraz, zezenari adarretatik heldu nahi baldin badiogu, uste dugu Ganbara honetatik abiatu behar den ekimena hortik etorri behar dela.
Eta berriro diot, daukagun arazo potolo honek Administrazio Kontseiluko zein zuzendari orokorra beraren hautaketaren prozedura aldatzea baino, askoz zerbait sakonagoa eskatzen duelakoan gaude. Beraz, hortik etorriko da gure ezezkoa UPyDren proposamenari.
Eskerrik asko.